



**REPUBLIKA HRVATSKA**

**MEĐIMURSKA ŽUPANIJA**

**OPĆINA SVETI JURAJ NA BREGU**

**OPĆINSKO VIJEĆE**

KLASA:620-02/22-01/01

URBROJ: 2109/16-03-22-1

Pleškovec, 29. rujna 2022.

Na temelju članka 35. Zakona o vlasništvu i drugim stvarnim pravima („Narodne novine“, broj [91/96](https://www.zakon.hr/cms.htm?id=32383)., [68/98](https://www.zakon.hr/cms.htm?id=32385)., [137/99](https://www.zakon.hr/cms.htm?id=32387)., [22/00](https://www.zakon.hr/cms.htm?id=32389)., [73/00](https://www.zakon.hr/cms.htm?id=32391)., [129/00](https://www.zakon.hr/cms.htm?id=32393)., [114/01](https://www.zakon.hr/cms.htm?id=32395)., [79/06](https://www.zakon.hr/cms.htm?id=32397)., [141/06](https://www.zakon.hr/cms.htm?id=32399)., [146/08](https://www.zakon.hr/cms.htm?id=32401)., [38/09](https://www.zakon.hr/cms.htm?id=32403)., [153/09](https://www.zakon.hr/cms.htm?id=32405)., [143/12](https://www.zakon.hr/cms.htm?id=32407)., [152/14](https://www.zakon.hr/cms.htm?id=32409)., [81/15](https://www.zakon.hr/cms.htm?id=53464). i [94/17](https://www.zakon.hr/cms.htm?id=53467).), članka 69. Zakona o sportu („Narodne novine“, broj [71/06](https://www.zakon.hr/cms.htm?id=56)., [150/08](https://www.zakon.hr/cms.htm?id=57)., [124/10](https://www.zakon.hr/cms.htm?id=58)., [124/11](https://www.zakon.hr/cms.htm?id=59)., [86/12](https://www.zakon.hr/cms.htm?id=60)., [94/13](https://www.zakon.hr/cms.htm?id=476)., [85/15](https://www.zakon.hr/cms.htm?id=12103)., [19/16](https://www.zakon.hr/cms.htm?id=16031)., [98/19](https://www.zakon.hr/cms.htm?id=40903)., [47/20](https://www.zakon.hr/cms.htm?id=44277). i [77/20](https://www.zakon.hr/cms.htm?id=45094).)

28. Statuta Općine Sveti Juraj na Bregu („Službeni glasnik Međimurske županije“, broj 08/21.) Općinsko vijeće Općine Sveti Juraj na Bregu na svojoj 09. sjednici održanoj 29. rujna 2022. godine, donijelo je sljedeću

**ODLUKU**

**o davanju na upravljanje i korištenje nogometnih igrališta na**

**području Općine Sveti Juraj na Bregu**

**Članak 1.**

Općina Sveti Juraj na Bregu kao vlasnik nogometnih igrališta na području Općine Sveti Juraj na Bregu ovom odlukom utvrđuje mjerila i kriterije, te utvrđuje ovlasti za upravljanjem i korištenjem nogometnih igrališta na području Općine Sveti Juraj na Bregu.

**Članak 2.**

Nogometna igrališta, s pratećim sadržajima (svlačionice i montažni objekti)kao jedinstvena cjelina s zatravljenim sportskim terenom, asfaltiranim i odbojkaškim igralištima daju se na korištenje registriranim nogometnim klubovima s područja Općine Sveti Juraj na Bregu.

**Članak 3.**

Nogometna igrališta koja se daju na korištenje nogometnim klubovima kako slijedi:

|  |  |  |  |
| --- | --- | --- | --- |
| Broj k.č. | k.o. | Nogometni klub | Lokacija |
| 6941/1 | Zasadbreg | NK „Hajduk“ Brezje | Brezje 122 |
| 6138 | Zasadbreg | NK Mali Mihaljevec | Mali Mihaljevec, Ulica Prvog maja 1 |
| 3526/1 | Zasadbreg | NK „Zasadbreg 77“ | Zasadbreg 261 |
| 5574 | Lopatinec | NK „Venera“ Sveti Juraj na Bregu | Pleškovec 12 |
| 5289 | Lopatinec | NK Vučetinec | Vučetinec 44 |

**Članak 4.**

Nogometna igrališta daju se na upravljanje i korištenje na neodređeno vrijeme.

**Članak 5.**

Upravljanje obuhvaća sljedeće poslove:

* redovito održavanje nogometnog igrališta prema namjeni sportskog objekta
* davanje na korištenje (najam) igrališta za obavljanje sport, rekreativnih djelatnosti i aktivnosti, za održavanje kulturnih, zabavnih i drugih programa i manifestacija,
* primjerena zaštita i osiguranje igrališta prilikom obavljanja djelatnosti,
* kontrola korištenja igrališta i
* drugi poslovi.

**Članak 6.**

Nogometni klubovi ne mogu otuđiti nogometno igralište ili njegov dio niti opteretiti isto nikakvim teretom.

**Članak 7.**

Materijalno i investicijsko održavanje nogometnih igrališta i pratećih objekata obaveza je Općine Sveti Juraj na Bregu.

**Članak 8.**

Nogometno igralište može se dati u najam, sukladno članku 5. ove Odluke a prema cjeniku kojeg donosi Skupština nogometnog kluba uz prethodnu suglasnost općinskog načelnika.

**Članak 9.**

Davanje nogometnih igrališta na upravljanje i korištenje može se izmijeniti i/ili prekinuti zbog potreba Općine Sveti Juraj na Bregu, u slučaju da nogometni klub prestane postojati ili prestane potreba za korištenjem od strane nogometnog kluba, kao i u slučaju nepridržavanja ili lošeg provođenja odredbi ove Odluke radi moguće štete Općini Sveti Juraj na Bregu te radi promjene zakonskih i drugih propisa koji utvrđuju korištenje i upravljanje sportskih objekata.

**Članak 10.**

Općina Sveti Juraj na Bregu i nogometni klubovi iz članka 3. ove Odluke sklopit će ugovor o upravljanju i korištenju nogometnih igrališta kojim će se utvrditi međusobna prava i obveze.

Ovlašćuje se općinski načelnik za sklapanje Ugovora iz stavka 1. ove Odluke.

**Članak 11.**

Ova Odluka stupa na snagu dan nakon objave u „Službenom glasniku Međimurske županije“.

**PREDSJEDNIK**

Općinskog vijeća

Anđelko Kovačić